Enn Anupõld

Enn Anupõld (31. jaanuar 1937 Elva – 29. august 2019) oli eesti raadio- ja teleajakirjanik ning meediajuht.

Haridus
Ta lõpetas 1955. aastal Tallinna 2. Keskkooli. Aastatel 1955–1960 õppis ta Tartu Riiklikus Ülikoolis eesti keelt ja kirjandust spetsialiseerumisega ajakirjandusele ning 1961–1964 Moskvas NLKP KK juures asuvas Kõrgemas Parteikoolis ajakirjandust.

Töökäik
Aastatel 1964–1972 töötas Enn Anupõld Eesti Raadios, kus tegi algul saateid toimetaja ja autori-saatejuhina, kuid sai peagi peatoimetajaks.ETV juhid ja ülemused aastatel 1955-1990 Hillar Peep. Eesti Televisioon 1955-1990. Arengust ajas ja ruumis, mälestusi, meenutusi, arvamusi, mõtteid. Tallinn, H. Peep, 2005.

Aastatel 1972–1974 oli ta üleliidulise televisiooni ja raadio Skandinaavia maade korrespondent Soomes ning 1974–1986 Eesti NSV Televisiooni- ja Raadiokomitee esimehe asetäitja ja Eesti Televisiooni direktor.ETV juhid ja ülemused aastatel 1955-1990 Hillar Peep. Eesti Televisioon 1955-1990. Arengust ajas ja ruumis, mälestusi, meenutusi, arvamusi, mõtteid. Tallinn, H. Peep, 2005. 

Aastatel 1986–1990 töötas ta Nõukogude Liidu Kesktelevisiooni esindajana Helsingis ning 1990–1993 ajakirjanikuna Eesti Raadios.EAAS tutvustab reedel ajakirjanike intervjuude kogu Tartu Ülikooli ühiskonnateaduste instituudi koduleht. 06.02.2018.

Ta oli Eesti Ajakirjanike Liidu juhatuse liige.Kõvem kui parteiprogramm Kesknädal, 11.05.2005.

Kultuurisidemed Soomega
Anupõld sattus Nõukogude ajal esimest korda Soome 1967. aastal Eesti Raadio korvpallimeeskonna liikmena, kui YLE raadio nad sõpruskohtumisele kutsus. Pikemalt elas ja töötas Anupõld seal kõigepealt kolm aastat Nõukogude Liidu korrespondendina (1972–1974). Pärast ligi tosinat aastat ETV juhtimist viibis Anupõld ajakirjanikuna Soomes ka aastatel 1987–1991.

11. märtsil 1964, kui Nõukogude-aegset Eestit külastas esimest korda Soome president Urho Kaleva Kekkonen, kes tegi selle visiidi raames ka oma legendaarse suusamatka Kääriku spordibaasi radadel, viibis Anupõld Moskvas ja tegi Eesti Raadiole esimese reportaaži kosmonaut German Titoviga. Kuid 40 aastat hiljem korraldati just Anupõllu ideel Kekkose Eesti-visiidi aastapäeva tähistamiseks kõrgetasemeline teaduskonverents Tartu Ülikoolis ja suurejooneline suusapäev Käärikul.Ülo Tootsen. Käärikul koos Kekkoneniga Lõunaleht.ee, 07.07.2009.

2002. aastal juhtis Enn Anupõld Soome Vabariigi 85. aastapäeva tähistamiseks Eesti toona suurimat Soome kultuuri tutvustavat meediaprojekti: 20 tele- ja 30 raadiosaatest koosnevat saatesarja "Saun, Nokia, Sibelius", mille saated läksid eetrisse märtsist detsembrini mitmes Eesti meediakanalis (sh ka venekeelsetes).Lauri Tankler. Soomesarjal joon all Postimees.ee, 09.12.2002. Saatesarjaga seoses käisid Eesti Olümpiakomitee kutsel eestlastega kohtumas näiteks Soome olümpiavõitjad Juha Mieto ja Pertti Ukkola.Allan Keiuan. Juha Mieto ja Pertti Ukkola tulevad Eestisse külla Postiemes.ee, 08.03.2002. 

2002. aastast oli ta ka Eesti-Soome Seltsi esimees.Ülo Tootsen. Käärikul koos Kekkoneniga Lõunaleht.ee, 07.07.2009.Raadiosaade "Päevasüda. U. K. Kekkoneni raamat" ERR Vikerraadio, 06.12.2005.

Looming
Dokumentaalfilm
 1981 – "Maa keset merd" (Eesti Telefilm, režissöör Virve Koppel, stsenarist Enn Anupõld)
Raamatud
 Enn Anupõld. "Euroopan ikkunalaudalla : Suomesta ja suomalaisista virolaissilmin". Jyväskylä, Minerva 2004. 136 lk
 Enn Anupõld. "Vana telemasti varjus. Lugusid raadio- ja teletegijatest 1960-2005". (Eessõna: Juhan Peegel.) Tallinn, Maalehe Raamat 2005. 237 lk
 "Ühe elu pöörud. Poliitik Vaino Väljas". Koostanud ja osaliselt tõlkinud Enn Anupõld. Tallinn, Ilo 2006. 174 lk
 Enn Anupõld. "Parunid, matsid ja vurled". Tallinn, Ilo 2007; Ilo 2010. 111 lk

Artikleid
 Enn Anupõld. "Eesti Urho Kekkoneni maailmas". Kesknädal, 14. detsember 2005
 Enn Anupõld. "Nüüd lähevad kontidevahelised raketid üle väljaku ...". Maaleht, 3. mai 2012

 Tunnustus 
 2010 – Rukkiräägu kultuuriauhind

 Isiklikku 
Tema õde oli iluvõimleja ja võimlemistreener Anne-Mall Klooren, vend on sporditegelane Juhan Anupõld.

Tema abikaasa oli ajakirjanik ja tõlkija Elle Anupõld. Abikaasad on koos soome keelest tõlkinud näiteks Mauno Koivisto raamatu "Vene idee" (Olion, 2002 ja Helios, 2023).Mauno Koivisto "Vene idee" Kirjastuse Helios koduleht. September 2023.

Viited

Välislingid
 Raadiosaade "Maailmapilt. Meenutab Enn Anupõld" Esmaeeter 11. juuni 2005. ERR audioarhiiv


Kategooria:Eesti ajakirjanikud
Kategooria:Tartu Ülikooli ajaloo-keeleteaduskonna vilistlased
Kategooria:Tallinna Reaalkooli vilistlased
Kategooria:Metsakalmistule maetud
Kategooria:Sündinud 1937
Kategooria:Surnud 2019